CELEX: 62007TA0348
Language: sk
Date: 2010-09-09 00:00:00
Title: Vec T-348/07: Rozsudok Všeobecného súdu z  9. septembra 2010 — Al-Aqsa/Rada [ „Spoločná zahraničná a bezpečnostná politika — Obmedzujúce opatrenia zamerané proti určitým osobám a subjektom s cieľom boja proti terorizmu — Zmrazenie finančných prostriedkov — Spoločná pozícia 2001/931/SZBP a nariadenie (ES) č. 2580/2001 — Žaloba o neplatnosť — Prispôsobenie návrhov — Súdne preskúmanie — Podmienky vykonania opatrenia Únie o zmrazení finančných prostriedkov“ ]

23.10.2010   
            
            
               SK
            
            
               Úradný vestník Európskej únie
            
            
               C 288/32
            
         
      Rozsudok Všeobecného súdu z 9. septembra 2010 — Al-Aqsa/Rada
      (Vec T-348/07) (1)
      
      (Spoločná zahraničná a bezpečnostná politika - Obmedzujúce opatrenia zamerané proti určitým osobám a subjektom s cieľom boja proti terorizmu - Zmrazenie finančných prostriedkov - Spoločná pozícia 2001/931/SZBP a nariadenie (ES) č. 2580/2001 - Žaloba o neplatnosť - Prispôsobenie návrhov - Súdne preskúmanie - Podmienky vykonania opatrenia Únie o zmrazení finančných prostriedkov)
      (2010/C 288/61)
      Jazyk konania: holandčina
      
         Účastníci konania
      
      
         Žalobkyňa: Stichting Al-Aqsa (Heerlen, Holandsko) (v zastúpení: J. Pauw, G. Pulles, A. M. van Eik a M. Uiterwaal, advokáti)
      
         Žalovaná: Rada Európskej únie (v zastúpení: E. Finnegan, G.-J. Van Hegelsom a B. Driessen, splnomocnení zástupcovia)
      
         Vedľajší účastnci, ktorí v konaní podporujú žalovanú: Holandské kráľovstvo (v zastúpení: C. M. Wissels, M. de Mol a Y. de Vries, splnomocnení zástupcovia), Európska komisia (v zastúpení: P. van Nuffel a S. Boelaert, splnomocnení zástupcovia)
      
         Predmet veci
      
      Pôvodným predmetom je v podstate návrh na zrušenie rozhodnutia Rady 2007/445/ES z 28. júna 2007, ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu a ktorým sa zrušujú rozhodnutia 2006/379/ES a 2006/1008/ES (Ú. v. EÚ L 169, s. 58), v rozsahu, v akom sa týka žalobkyne
      
         Výrok rozsudku
      
      
                  1.
               
               
                  Rozhodnutie Rady 2007/445/ES z 28. júna 2007, ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu a ktorým sa zrušujú rozhodnutia 2006/379/ES a 2006/1008/ES, rozhodnutie Rady 2007/868/ES z 20. decembra 2007, ktorým sa vykonáva článok 2 ods. 3 nariadenia č. 2580/2001 a zrušuje rozhodnutie 2007/445, rozhodnutie Rady 2008/583/ES z 15. júla 2008, ktorým sa vykonáva článok 2 ods. 3 nariadenia č. 2580/2001 a zrušuje rozhodnutie 2007/868, rozhodnutie Rady 2009/62/ES z 26. januára 2009, ktorým sa vykonáva článok 2 ods. 3 nariadenia č. 2580/2001 a zrušuje rozhodnutie 2008/583, a nariadenie Rady (ES) č. 501/2009 z 15. júna 2009, ktorým sa vykonáva článok 2 ods. 3 nariadenia č. 2580/2001 a zrušuje rozhodnutie 2009/62, sa zrušujú v rozsahu, v akom sa tieto akty týkajú Stichting Al-Aqsa.
               
            
                  2.
               
               
                  V zostávajúcej časti sa žaloba zamieta.
               
            
                  3.
               
               
                  Rada Európskej únie znáša svoje vlastné trovy konania a je povinná nahradiť trovy konania, ktoré vynaložila Stichting Al-Aqsa.
               
            
                  4.
               
               
                  Holandské kráľovstvo a Európska komisia znášajú svoje vlastné trovy konania.
               
            
         (1)  Ú. v. EÚ C 269, 10.11.2007.